葉振弘推出新歌 自爆中學單戀女仔食白果
2024年04月26日 21:01
東網電視
更多新聞短片
男團P1X3L成員葉振弘(Marco)最近推出全新個人單曲《半途而廢手冊》,新歌得到黃偉文(Wyman)「加持」,作為後輩的Marco直言受寵若驚:「好開心可以邀請到佢填詞,本身覺得冇可能,因佢喺樂壇好有輩份同地位,而我作為一個新人,難得有機會同佢合作,我會好好珍惜呢個機會!」
新歌靈感源自Marco的親身經歷,他自爆中學時期未拍過拖,但曾默默地單戀過一位女生,錄音時亦想著這段經歷讓自己入戲,他說:「中學時單戀咗一個女仔好長時間,過程中我知道係冇可能,但又想嘗試繼續落去,去到最後當然冇一齊。」
Marco入行後想法變得成熟,說起新歌還有另一番體會:「睇到Wyman嘅歌詞第一個感受係『為甚麼不早一點放下呢?』一段關係差唔多走到盡頭嘅時候,當然會覺得好唔捨得,但如果點努力都冇可能嘅話,點解唔早啲move on?但人就係咁,講出口容易,但當去到此情此景又未必做到,最後只能安慰自己『早啲放低咪好』。」
拍MV時,Marco分別飾演兩個階段 —求學時期及投身社會的打工仔,與女主角戴妙珊有多場對手戲。Marco讚對方是個好演員,雖然二人在拍攝當日才認識,但即時要有火花,不論是飾演學生還是打工仔,雙方很快就培養出默契,自然流露去飾演不同戲份。